אלה קינן

אלה קינן (נולדה ב-29 במרץ 1988) היא בלוגרית טיולים ומשפיענית רשת ישראלית העוסקת בהסברה בתקופת מלחמת חרבות ברזל.
גרפיטי ב[[קריית המלאכה בתל אביב, חמאס = דאעש.]]

== ביוגרפיה ==
קינן נולדה ב-1988 בהרצליה, הצעירה מבין ארבעה ילדים. סבה וסבתה מצד אמה הם ממייסדי קיבוץ כפר עזה בתום מלחמת העצמאות, ואמה ילידת הקיבוץ. אביה הוא הסופר והמשורר יצחק קינן שהיה ראש מועצת בית שאן.

בצבא שירתה כקצינת מודיעין במשך 7 שנים והשתחררה בדרגת סרן.<ref name=":3" />

קינן בוגרת תואר ראשון במשפטים ומדעי המדינה עם התמחות בטרור, באוניברסיטת רייכמן.<ref name=":3" />

== קריירה ==
ב־2016 הקימה את חברת "אמברלה דיגיטל" לשיווק דיגיטלי, ניהול מדיה חברתית וקידום ממומן לחברות בארץ ובחו״ל. במסגרת זו עבדה עם החברות הגדולות במשק.<ref name=":3" />

במקביל החלה לצבור עוקבים מרחבי העולם כבלוגרית טיולים וצברה מאות אלפי עוקבים. היא נהגה לטייל מסביב לעולם, בשיתופי פעולה עם חברות תעופה ומשרדי תיירות והקימה בלוג טיולים בשם "Ella Travels".

== פעילות הסברתית למען ישראל ==
עם פרוץ מלחמת חרבות ברזל הסבה את כל הרשתות החברתיות שלה למלחמה בחמאס ומאבק הסברתי למען מדינת ישראל. כבר בימים הראשונים הגתה את ההאשטג HamasIsISIS וביקשה מ-200 אלף עוקביה להפיץ אותו ברחבי הרשת.<ref name=":3" />

במסגרת פעילותה בתחום ההסברה הישראלית היא מנהלת עשרות אלפי מתנדבים אשר מגיבים באופן מידי לאירועים באופן שמייצג את הנרטיב הישראלי. החל מ-7 באוקטובר הפכה קינן לאחת מלוחמות ההסברה הבולטות והמשפיעות ביותר ברשתות החברתיות.

בין מאבקיה התקשורתיים הבולטים, היא התעמתה עם פעילת האקלים גרטה טונברי, שהעלתה ציוץ בטוויטר עם תמונה שלה ושל חברותיה ובו שלט עליו כתוב "עמדו לצד עזה" (Stand with Gaza). לטונברי 22 מיליון עוקבים בטוויטר ולכן קינן ענתה לה בתגובות "אם את כל כך בעד האנושות, למה את לא מדברת על החטופים שלנו, התינוקות, האימהות והקשישים?" התגובה זכתה ל-12,000 לייקים. בהמשך הכינה כרזה בה רשום "גרטה טונברי תומכת בדאע"ש" (Greta Thunberg Supports ISIS), כרזה שהפכה לפופולרית ברשתות החברתיות.<ref name=":3" />

במהלך פעילות ההסברה של קינן, הגיעו הציוצים שלה בין היתר לאחמד טאהא, משפיען מאיחוד האמירויות הערביות שלו קרוב לחצי מיליון עוקבים, ולשותף המייסד של סיילספורס ובעל המגזין טיים, מארק בניוף. המסר שקידמה קינן, שחמאס הם כמו דאעש שולב גם בנאום ראש ממשלת ישראל בנימין נתניהו<ref name=":0" /> ובנאום נשיא ארצות הברית, ג'ו ביידן.<ref name=":5" /><ref></ref>

בנובמבר 2023 נפגשה יחד עם בני גנץ עם הבעלים של אקס (לשעבר טוויטר), אילון מאסק, כדי לדון עימו על ההתמודדות של ישראלים ותומכי ישראל עם הסתה ואנטישמיות ברשת החברתית, ועל החשיבות העולמית של מיגור השיח השקרי באמצעות הכלים של אקס.

ב-2024 עזרה קינן להסיר מטוויטר באמצעות עוקביה עמוד של גדודי עז א-דין אל-קסאם, הזרוע הצבאית של חמאס.

=== הוקרה ===
* בנובמבר 2023, נבחרה קינן יחד עם נועה תשבי כאחת הנשים המובילות בתחום השיווק וההסברה בעולם בכלי תקשורת שונים.<ref></ref>
* בפברואר 2024 הוענק לקינן אות אבירות מרכז פרס לשלום ולחדשנות לשנה זו, על פעילותה בחזית ההסברה הישראלית.<ref></ref>
* קינן נבחרה להשיא משואה ביום העצמאות ה-76 למדינת ישראל.

==קישורים חיצוניים==

* 
* 
* 
* 
* 
* 

* 
* 
* 
* 
* 
* טקס הדלקת המשואות 2024: [https://govextra.gov.il/masuot76/masuot76/home/explanation/ משואת חזית ההסברה], באתר מערך הדיגיטל הלאומי

== הערות שוליים ==

קטגוריה:בלוגריות ישראליות
קטגוריה:בלוגרים ישראלים
קטגוריה:פעילי הסברה ישראלית
קטגוריה:הרצליה: אישים
קטגוריה:מלחמת חרבות ברזל: אישים
קטגוריה:נשים במלחמת חרבות ברזל
קטגוריה:כלות אות אבירות מרכז פרס לשלום ולחדשנות
קטגוריה:משיאי משואה ביום העצמאות: 2024
קטגוריה:ישראליות שנולדו ב-1988